作者:國學生
標題:沁園春
內容:三學上書，冤乎天哉，哲人已萎。自綱常一疏，為時太息，典刑諸老，盡力扶持。方哭南床，繼傷右揆，死到先生事可知。傷心處，笑寒梅冷落，血淚淋漓。人心公論難欺。願君父、明明悟此機。昔九齡疏諫，祿山必叛，更生累奏，王氏為危。變起范陽，禍成新室，說著當年人噬臍。君知否，但皇天祚宋，此事無之。